જાફરાબાદનાં ટીંબી, છેલણા, ભાડા, વડલી, માણસા, મોટીમોલ, ચોરાળીમાં ૧થી ૧ાા ઈંચ મેઘમહેર વરસાવી હતી. સોમનાથ જિલ્લામાં પણ આજે મેઘરાજાની પધરામણી થઈ હતી. તાલાલામાં અડધો ઈંચ તો ગીર પંથક અને કમલેશ્વર ડેમ ઉપર આજે બપોર બાદ એકાદ ઈંચ વરસાદ વરસ્યો હતો. બીજી તરફ આજે બપોર બાદ ૪ વાગ્યાથી ઉના શહેરમાં વિજળીનાં કડાકા ભડાકા સાથે ધોધમાર વરસાદ ચાલુ થયો હતો અને ત્રણ કલાકમાં બે ઈંચ વરસી જતાં સર્વત્ર પાણી ફરી વળ્યા હતાં.